CELEX: 62015CN0329
Language: fi
Date: 2015-07-03 00:00:00
Title: Asia C-329/15: Ennakkoratkaisupyyntö, jonka Sąd Najwyższy (Puola) on esittänyt 3.7.2015 – ENEA SA v. Prezes Urzędu Regulacji Energetyki

28.9.2015   
            
            
               FI
            
            
               Euroopan unionin virallinen lehti
            
            
               C 320/15
            
         Ennakkoratkaisupyyntö, jonka Sąd Najwyższy (Puola) on esittänyt 3.7.2015 – ENEA SA v. Prezes Urzędu Regulacji Energetyki
   (Asia C-329/15)
   (2015/C 320/22)
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Najwyższy
   
      Pääasian asianosaiset
   
   
      Valittaja: ENEA SA
   
      Vastaaja: Prezes Urzędu Regulacji Energetyki
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen 107 artiklaa tulkittava siten, että 10.4.1997 annetun energialain (ustawa Prawo energetyczne) 9a §:n 8 momentissa, sellaisena kuin se oli voimassa energialain ja ympäristönsuojelulain muuttamisesta 4.3.2005 annetun lain (Ustawa o zmianie ustawy – Prawo energetyczne oraz ustawy – Prawo ochrony środowiska; Dz. U. 2005, nro 62, järjestysnumero 552) 1 §:n 13 kohdan perusteella vuonna 2006, säädetty velvollisuus ostaa sähköä, joka on tuotettu yhdessä lämmön tuotannon kanssa, on valtiontukea?
            
         
               2)
            
            
               Mikäli vastaus ensimmäiseen kysymykseen on myöntävä, onko Euroopan unionin toiminnasta annetun sopimuksen 107 artiklaa tulkittava siten, että kyseisen määräyksen rikkomiseen voi vedota jäsenvaltioon sidoksissa oleva sähköyhtiö, joka oli velvollinen täyttämään valtiontukena pidettävän velvollisuuden?
            
         
               3)
            
            
               Mikäli vastaus ensimmäiseen ja toiseen kysymykseen on myöntävä, onko Euroopan unionin toiminnasta tehdyn sopimuksen 107 artiklaa, luettuna yhdessä Euroopan unionista tehdyn sopimuksen 4 artiklan 3 kohdan kanssa, tulkittava siten, että kansallisen oikeuden mukaisen velvollisuuden ristiriita Euroopan unionin toiminnasta tehdyn sopimuksen 107 artiklan kanssa sulkee pois mahdollisuuden asettaa sakko yritykselle, joka ei ole täyttänyt tätä velvollisuutta?